Tapio Koivu

Tapio Koivu (s. 21. maaliskuuta 1964 Helsinki) on Oulun yliopiston koulutuksesta vastaava vararehtori. Hän oli
Tiedekeskus Heurekan toimitusjohtaja vuosina 2014–2020. Koivu on diplomi-insinööri vuodelta 1989, tekniikan lisensiaatti vuodelta 1996 ja tekniikan tohtori vuodelta 2002.  Hän teki tutkimustyötä Norjan rakennustutkimusinstituutissa vuonna 1992, Japanissa Shimizu-yhtiön tutkimuskeskuksessa vuonna 1993 ja Yhdysvalloissa Stanfordin yliopistossa vuosina 2000 ja 2001. Koivu oli Valtion teknillisen tutkimuskeskuksen tutkija vuosina 1989–1995 ja tutkimuspäällikkö vuosina 1996–2002. Koivu harrastaa squashia.

Lähteet 
 Kuka kukin on 2011, artikkeli Tapio Koivu.
 Iida Putkonen, Oulun yliopiston uusi koulutusvararehtori Tapio Koivu haluaa tuoda tieteen kaikille , 7.9.2020

Suomalaiset tieteilijät
Suomalaiset yritysjohtajat
Suomalaiset insinöörit
Vuonna 1964 syntyneet
Elävät henkilöt